বাইবার্স দাওয়াদার
বাইবার্স মানসুরি বা বাইবার্স দাওয়াদার (পুরো নাম রুকনউদ্দীন বাইবার্স মানসুরি নাসিরি খাতায়ি দাওয়াদার মিসরি; আরবি: ركن الدين بيبرس المنصوري الناصري الخطائي الدوادار المصري; মৃত্যু: ১৩২৫) সুলতান মনসুর কালাউনের সেবায় একজন মামলুক (দাস সৈনিক) ছিলেন। তিনি একটি ঐতিহাসিক রচনার লেখক, যা জুবদাতুল ফিকরা ফি তারিখিল হিজরা ("মুসলিম ইতিহাসে চিন্তার সূক্ষ্মতা") নামে পরিচিত। তাকে ১২৬০ খ্রিস্টাব্দে মসুলের যুবরাজের কাছ থেকে ক্রয় করা হয়েছিল। এবং সুলতান বাইবার্সের (মৃত্যু ১২৭৭) শাসনামলে কালাউনের বেশ কয়েকটি অভিযানে অংশ নেন। ১২৮৪ সালে তাকে পঞ্চাশটি ঘোড়সওয়ারের কমান্ড দেওয়া হয়েছিল। ১২৮৭ সালে তিনি কারাকের গভর্নর নিযুক্ত হন। এই পদে তিনি ১২৯০ সালে কালাউনের মৃত্যুর আগ পর্যন্ত অধিষ্ঠিত ছিলেন। তিনি ৭০১ হিজরিতে (১৩০২) আমিরুল হজ ছিলেন। তাঁর জুবদা একটি সর্বজনীন ইতিহাস যা তাঁর মৃত্যুর ঠিক আগে শেষ হয়। আরেকটি দ্বিতীয় রচনা তুহফাতুল মুলুকিয়া ফিদ্দাওলাতিত তুর্কিয়া, যেটি জুবদার উপর ভিত্তি করে রচিত। তবে সেটি শুধুমাত্র বাহরি সময়কালকে (১২৫০ – ১৩২৫) অন্তর্ভুক্ত করেছে। জুবদা অনেক বেশি তথ্যপূর্ণ কাজ, তবে তুহফা কিছু মৌলিক বিষয়বস্তু ধারণ করেছে। উভয় কাজই ইবন আবদুয যাহিরের উপর অনেক বেশি নির্ভর করে। আর উভয় কাজই কপটিক লেখক ইবনে কাবারের সাহায্যে লেখা হয়েছিল।